Narodna skupština
20090121

Vi ste u ovu vladu, koliko mi se čini, ušli isključivo na bazi vašeg programskog opredeljenja i vašeg predizbornog obećanja. Ne da niste to ispunili, već ste dodatno svojim nečinjenjem i odlukom da pristanete da ćutite ugrozili standard penzionera. Onda ovde izlazite za govornicu i predstavljate se kao zaštitnici tih penzionera i dozvoljavate sebi da napadate opoziciju. To što vi napadate opoziciju zapravo govori koliko pokušavate da prikrijete svoje tragove nečinjenja u ovoj vladi. Postavlja se pitanje - zašto ste ušli u tu vladu, zašto ste i dalje u toj vladi? Očigledno vaši interesi postoje, ali vi ne štitite interese penzionera i to je činjenica.